polyglot-tagger/wikipedia-language-snippets-filtered huggingface dataset:
சிறு வயதிலிருந்து எழுதுவதி்ல் ஆர்வம் காட்டிய இவர் 1980களில் தன்னை கவிஞராக முன்னிறுத்தினார். சோதிடமலர், பூபாளம், வீரகேசரி, தினகரன், சிந்தாமணி, ஈழமுரசு, திசை, பொங்கும் தமிழமுது, மலரும் தமிழீழம், புது அறிவொளி, ஊக்கி போன்ற இதழ்களிலும் தமிழகத்தில் தம்ழ்ப்பணி, மகாகவி கவிதாமண்டலம் இதழ்களிலும் இவரது கவிதைகள் வெளிவந்த‍துடன் கூடுதலாக பல கவிதைகள் 'தாயகம்' இதழிலேயே பிரசுரமாகியுள்ளன. புவிநேசன், விருத்தன், காலையூரான், சிவபரதன், ப.லதா, சத்தியவதனி போன்ற புனைபெயர்களில் எழுதியுள்ளார். யாழ்ப்பாணம், சுழிபுரம், கொக்குவில், இருபாலை, கொழும்பு தமிழ் சங்கம் ஆகிய இடங்களில் இடம்பெற்ற கவியரங்கங்களில் கவிதை வாசித்துள்ளார். இவரது கவிதைகளை தொகுத்து 1989இல் மறுமலர்ச்சி மன்றத்தில் கவிதா நிகழ்வு ஒன்று இடம்பெற்றது. 1997இல் இவரது தேர்ந்த கவிதைகள் 'அப்படியே இரு' எனும் தொகுப்பாக தேசிய கலை இலக்கியப் பேரவை வெளியீடாக வந்த‍து. தொடர்ந்து இப்படியும், எப்படியெனிலும், ஒப்புவதோ?
ஐப்பசியில் கவிதைத் தொகுப்புகள் வந்தன. வெளியீட்டுவிழாக்கள், அறிமுக நிகழ்வுகள் இடம்பெற்றதோடு தமிழகத்தில் சென்னையில் எழில் கலை மன்றத்தில் பேராசிரியர் மறைமலை இலக்குனாரால் அறிமுகம் செய்து வைக்கப்பட்டது. வளரி, வார்ப்பு, காற்றுவெளி, எழுத்து மின் இதழ்களிலும் எழுதியுள்ளார்.
யாழ்ப்பாணத்தில் பண்டத்தரிப்பு, காலையடியில் 16.05.1963 அன்று பிறந்தார். இவரது தந்தையார் ச. அழகரத்தினம் பிரபல சோதிடர். தாயார் சிவகெங்கா. ஆரம்பக் கல்வியைப் பண்ணாகம் வடக்கு அமெரிக்கன் மிஷன் தமிழ் கலவன் பாடசாலையிலும் இடைநிலை, உயர் கல்வியை பண்டத்தரிப்பு இந்துக் கல்லூரியிலும் பெற்றவர். கலையியல் இளையர் பட்டத்தை சென்னை மாநிலக் கல்லூரியில் கற்று சென்னைப் பல்கலைக்கழகம் மூலம் பெற்றார். யாழ்ப்பாணம் போதனா வைத்தியசாலையில் 1991-92இல் எழுதுவினைஞராக ஒருவருடத்திற்கு மேல் கடமையாற்றி இலங்கை வங்கியில் 1992 செப்டம்பரில் இலங்கை வங்கியில் எழுதுவினைஞராய் இணைந்து பதவியுயர்வுகள் பெற்று உதவி முகாமையாளராக கடமையாற்றி 2018 இல் ஓய்வுபெற்றார். மகேந்திரன் சிவலதாவை மணம்புரிந்து திசாயினி, துவீபன், பிரபஞ்சன் என இவருக்கு மூன்று பிள்ளைகள்.
பண்டத்தரிப்பு, காலையடி, மறுமலர்ச்சி மன்றம் வளர்ச்சியில் கூடுதல் பங்கெடுத்ததோடு அதன் தலைவர், செயலாளர், பொருளாளர் போன்ற பல பதவிகளை வகித்ததோடு தொடர்ந்தும் அதன் அறகட்டளை உறுப்பினராக உள்ளார். பணிப்புலம் அம்பாள் சனசமூக நிலையம், பணிப்புலம் கிராம அபிவிருத்திச் சங்கம் ஆகியவற்றின் தலைவராகவும் இருந்துள்ளார். தேசிய கலை இலக்கியப் பேரவையின் வடமாகாண அமைப்பின் உறுப்பினரான இவர் யாழ்ப்பாணம் எழுத்தாளர் ஒன்றியத்தின் நிர்வாக சபையிலும் இருந்துள்ளார். சங்கானை, வலிமேற்கு கலாசார பேரவையின் நிர்வாக சபையிலும் இருந்துள்ளார். சுழிபுரம் வடக்கு யோகி. கார்த்திகேசு அறநெறிப் பாடசாலை நிர்வாகியாக தொடர்வதோடு விசு. க. விமலன் ஞாபகார்த்த தரும கரும‍ம் அமைப்பிலும் உள்ளார்.
கட்டுரைகள் எழுதுவதில் அதிக ஆர்வம் காட்டாவிடினும் தமிழகத்தில் உங்கள் நூலகம் இதழில் ஈழத்து நூல்கள் பற்றிய அறிமுக கட்டுரைகளை எழுதியுள்ளார். நெருஞ்சிமுள் என்ற ஈழத்து சினிமா பற்றிய ஒரு நோக்கு கட்டுரை புதுவிதி இதழில் பிரசுமாகியுள்ளது. மக்கள் சக்தி மூன்று இதழ்களிலும் இவர் எழுதிய ஆசிரியர் தலையங்க‍ங்கள் குறிப்பிடத்தக்கன. திண்டுக்கல் அநுக்கிரகா சமூகவியல் கல்லூரியில் கலைஞர் கருணாநிதியின் இலக்கியப் பணிகள் பற்றிய பன்னாட்டுக் கருத்தரங்கில் 2018 டிசம்பரில் பங்குபெற்றியுள்ளார்.
இப் படம் டிசி நீட்டிக்கப்பட்ட பிரபஞ்சத்தின் ஐந்தாவது திரைப்படமாகவும் 2016 ஆம் ஆண்டு வெளியான பேட்மேன் வி சூப்பர்மேன்: டவுன் ஆஃப் ஜஸ்டிஸ் என்ற திரைப்படத்தின் தொடர்சியாகவும் வெளியானது. சாக் சினைடர் என்பவர் இயக்கும் இந்த திரைப்படத்திற்கு கிறிஸ் டெரியோ மற்றும் ஜோஸ் வேடன் ஆகியோர் திரைக்கதை எழுத, பென் அஃப்லெக், ஹென்றி கவில், ஏமி ஆடம்சு, கால் கடோட், எசுரா மில்லர், ஜேசன் மோமோவா, ரே பிஸ்சர், ஜெர்மி அயர்ன்ஸ், டையேன் லேன், கோனி நீல்சன் மற்றும் ஜே. கே. சிம்மன்சு போன்ற பலர் நடித்துள்ளார்கள். படத்தில், பேட்மேன் மற்றும் வொண்டர் வுமன் ஆகியோர் இணைந்து சூப்பர்மேனின் மரணத்திற்கு பிறகு உலகத்தை ஸ்டீபன்வொல்ப் மற்றும் அதன் பாராட்மான்சு படைகளிடமிருந்து காப்பாற்ற தி பிளாஷ், அக்குவாமேன் மற்றும் சைபர்க் ஆகியோரை உருவாக்குவது தான் கதை.
ஜஸ்டிஸ் லீக் என்பது 2017 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இப்படமானது இதே பெயரில் டிசி காமிக்ஸ் வரைகதையில் தோன்றிய மீநாயகன் குழு கதாபாத்திரங்களை மையமாகக் கொண்டு வார்னர் புரோஸ். பிக்சர்ஸ், ராட்பேக்-டூன் என்டர்டெயின்மென்ட், அட்லஸ் என்டர்டெயின்மென்ட் மற்றும் டிசி பிலிம்ஸ் ஆகிய நிறுவனங்கள் தயாரிக்க, வார்னர் புரோஸ். பிக்சர்ஸ் என்ற நிறுவனம் மூலம் விநியோகிக்கப்பட்டது.
ஜஸ்டிஸ் லீக் படம் நவம்பர் 13, 2017 அன்று லாஸ் ஏஞ்சல்ஸில் திரையிடப்பட்டது. நவம்பர் 17, 2017 அன்று ஐக்கிய அமெரிக்காவில் வெளியிடப்பட்டது. இந்த படம் உலகளவில் 657 மில்லியனுக்கும் அதிகமான வசூல் செய்தாலும் வசூல் ரீதியாக தோல்வியடைந்தது படமாகவே கருதப்பட்டது. வார்னர் புரோஸ். பிக்சர்ஸ் நிறுவனத்திற்கு சுமார் 60 மில்லியன் டாலர் நஷ்டம் என அறிவிக்கப்பட்டது.
இக்கோயிலானது ஊரின் கிழக்கில் மேற்கு நுழைவாயிலைக் கொண்டுள்ளது. இக்கோயிலின் மூலவராக பூதபுரிசுவரரர் உள்ளார். இங்குள்ள இறைவி சௌந்திர நாயகி தனிக் கோயிலில் உள்ளார். இக்கோயில் வளாகத்தில் இராச கணபதி, வள்ளி தெய்வானை முருகர, அனுமான் ஆகியோருக்கு சிற்றாலயங்கள் உள்ளன. கோட்ட தெய்வங்களாக துர்கை, பிரம்மன், விஷ்ணு, தட்சிணாமூர்த்தி சண்டிகேஸ்வரர் ஆகியோர் உள்ளனர். கோயில் தலமரம் மகிழமரம், தீர்த்தம் பூதபுஷ்கரணி. இக்கோயில் மிகப்பழமையான கோயிலாகும் கோயில் சுவற்களில் பல கல்வெட்டுகள் உள்ளன.
பூதபுரிசுவரர் கோயில் என்பது தமிழ்நாட்டில், காஞ்சிபுரம் மாவட்டம், ஸ்ரீபெரும்புதூரில் உள்ள சிவன் கோயிலாகும். இக்கோயில் காஞ்சீபுரம் மாவட்டத்தில் ஸ்ரீபெரும்புதூரில் பேருந்து நிலையத்துக்கு அருகில் அமைந்துள்ளது. இக்கோயிலுக்குச் செல்ல சென்னை தேசிய நெடுஞ்சாலையில் இருந்தும் பாதை உள்ளது.
தற்காலத்தில் ரகசிய உளவாளியாக பணிபுரிந்து வரும் ஹெல்பாய். இந்நிலையில், பூமியில் வேற்று கிரகவாசிகள் உலாவுவதாக தகவல் கிடைக்கிறது. இதன் பின்னணியில் நிமோவின் பாகங்களை கண்டுபிடிப்பதற்காக அவை செயல்பட்டு வருவதாகவும், மொத்த பாகங்களை ஒன்று சேர்த்தால் நிமோ உயிர் பெற்று உலகில் உள்ள மக்களுக்கு ஆபத்து ஏற்படுத்தி விடுவாள் என்பதையும் ஹெல்பாய் அறிகிறார். நிமோ மூலம் தனது பிறப்பின் ரகசியத்தை அறிந்து கொள்ளும் ஹல்போய். இறுதி யுத்தத்தில் தந்தையை பறிகொடுக்கின்றான். இறுதியில் நிமோவை எப்படி ஹல்போய் அழித்தான் என்பது தான் கதை.
இந்த கதையின் தொடக்கம் 517 ஆம் ஆண்டு தொடங்கு கின்றது, நிமோ என்ற மரணமில்லாத பெண்ணும், இரவின் மகாராணியும் மனிதர்களை அழித்து வருகிறார். கிங் ஆர்த்தர் என்பவர் இதை தடுப்பதற்காக நிமோவை தன்னுடைய சக்தி மிகுந்த வாளால் ஆறு பாகங்களாக வெட்டி மந்திரம் செய்த பெட்டியால் அடைத்து, தன்னுடைய தளபதிகள் மூலம் அந்த பெட்டியை யாரும் கண்டுபிடிக்க முடியாதளவிற்கு அனுப்பி வைக்கிறார்.
இது ‘ஹெல்பாய்’ , ‘ஹெல்பாய் 2: தி கோல்டன் ஆர்மி’ போன்றவற்றின் வரிசையில் மூன்றாவதாகவும். முதலிரு ‘ஹெல்பாய்’ படங்களை இயக்கிய கியர்மோ டெல் டோராவுக்குப் பதிலாக மூன்றாவது ‘ஹெல்பாய்’ படத்தின் இயக்குநராக நெய்ல் மார்ஷல் நியமிக்கப்பட்டார். இதனால் அதிருப்தியான ஹெல்பாய் நடிகர் ரொனால்ட் பெர்ல்மன் நடிக்க மறுக்கவே புதிய ஹெல்பாயாக டேவிட் ஹார்பர் என்பவர் நடித்துள்ளார்.
சிவத்த நிறமும் ராட்சத உடம்பும், அறுபட்ட கொம்புகள், வலது கை பாறை வடிவிலும் எனப் பயமுறுத்தும் தோற்றத்துடன் முன்கோபியாகவும் எதிரிகளை அதிரடியாகத் தாக்கும் வல்லமையும் கொண்டவன் தான் இந்த ஹெல்பாய்.
ஹெல்பாய் அல்லது ஹெல்பாய்: கால் ஆஃப் டார்க்னஸ் என்பது 2019ல் வெளிவந்த அமெரிக்க நாட்டு சூப்பர் ஹீரோ திரைப்படம் ஆகும். நீல் மார்ஷல் இயக்கியுள்ள இப்படத்தில் டேவிட் கார்பர், மில்லா ஜோவோவிச், இயன் மாக்சேன், சாஷா லேன், டேனியல் டே கிம் மற்றும் தாமஸ் ஹேடன் சர்ச் ஆகியோர் நடித்துள்ளனர்.
இது வரை கதை காதாபாத்திரமான ‘டார்க் ஹார்ஸ் காமிக்ஸ்’ கதாபாத்திரம் தான் இந்த ஹெல்பாய். சிவத்த நிறமும் ராட்சத உடம்பும், அறுபட்ட கொம்புகள், வலது கை பாறை வடிவிலும் எனப் பயமுறுத்தும் தோற்றத்துடன் முன்கோபியாகவும் எதிரிகளை அதிரடியாகத் தாக்கும் வல்லமையும் கொண்டவன் தான் இந்த ஹெல்பாய்.
இந் திரைப்படம் ஏப்ரல் 12, 2019 அன்று திரையரங்குகளில் வெளிவந்தது. இப்படம் விமர்சகர்களிடம் எதிர்மறையான விமர்சனங்களைப் பெற்றது. மேலும் இப்படம் 50 மில்லியன் டாலர் பட்ஜெட்டில் தயாரிக்கப்பட்டு வெறும் 46 மில்லியன் டாலர் மட்டுமே ஈட்டியதால், இது வசூல் ரீதியாக ஓரு பாக்ஸ் ஆபிஸ் குண்டு.
கிமு 250 காலத்திய 33 அசோகர் கல்வெட்டுக்கள் மற்றும் அசோகரின் தூண்களில் எழுதப்பட்ட கல்வெட்டுக் குறிப்புகள், கிமு 2-ஆம் நூற்றாண்டின் மாங்குளம் கல்வெட்டுகள், கலிங்க மன்னர் காரவேலன் காலத்திய ஹத்திகும்பா கல்வெட்டு, கிமு இரண்டாம் நூற்றாண்டின் சாதவாகனர் காலத்திய நானாகாட் பிராமி எழுத்துமுறை பாறைக் கல்வெட்டுக்கள், ஹேலியோடோரஸ் தூண், கிபி 150-இல் ருத்திரதாமனின் ஜூனாகத் பாறைக் கல்வெட்டு, சமுத்திரகுப்தரின் அலகாபாத் தூண் கல்வெட்டு, இரண்டாம் புலிகேசியின் அய்கொளெ கல்வெட்டு, , தமிழ்நாட்டின் செப்புப் பட்டயங்கள் முக்கியமானவைகள்.
பண்டைய இந்தியக் கல்வெட்டுக்கள், இந்தியத் துணைக்கண்டத்தில் முதன் முதலாக கிடைத்த கல்வெட்டுக்கள், கிமு மூவாயிரம் ஆண்டுகளுக்கு முந்தைய சிந்து வெளியில் கிடைத்த கல்வெட்டுக் குறிப்புகள் ஆகும். ஆனால் இக்கல்வெட்டுக் குறிப்புகள் இதுவரை யாராலும் முழுமையாக படித்து அறியப்படவில்லை.
வட இந்தியவில் அசோகரின் கல்வெட்டுக்கள் பிராமி எழுத்துமுறையிலும்; தென்னிந்தியாவின் தமிழ் கல்வெட்டுக்கள் தமிழ் பிராமி எழுத்துமுறையிலும் இருந்தது. பின்னர் தமிழ் பிராமி எழுத்துமுறைகள், வட்டெழுத்து முறையில் மாறி, கோயில் கருங்கல் சுவர்களில் செதுக்கப்பட்டிருந்தது.
இந்தியத் தொல்லியல் ஆய்வகம் கண்டெடுத்த ஒரு இலட்சத்திற்கும் மேற்பட்ட கல்வெட்டுகளில், 60,000 கல்வெட்டுக்கள் தமிழ் மொழி கல்வெட்டுகளாகும். ஒரு இலட்சம் கல்வெட்டுகளில், 5% கல்வெட்டுக்கள் மட்டுமே தெலுங்கு, கன்னடம், சமசுகிருதம், மராத்தி மொழி கல்வெட்டுகளாகும்.
இந்தியத் துணைக்கண்டத்தில் கிடைத்த கல்வெட்டுகளையும், மற்றும் செப்புப் பட்டயங்களையும், 1886 முதல் தொல்லியல் அறிஞர்கள் ஆய்வு செய்து, அவைகளை தமிழ் பிராமி மற்றும் பிராமி என வகைப்படுத்தி, ஆங்கிலத்தில் மொழிபெயர்ப்பு செய்தனர்.
வட இந்தியாவில், கிமு மூன்றாம் நூற்றாண்டில் பிராமி எழுத்தில் பிராகிருத மொழியில் எழுதப்பட்ட அசோகரின் கல்வெட்டுகளும், தமிழ்நாட்டில் தமிழி எழுத்தில், தமிழ் மொழியில் எழுதப்பட்ட மாங்குளம் கல்வெட்டுகள் முதலில் அறியப்பட்டதாகும்.
அசோகர் காலத்திற்கு முந்தைய, கிமு 5-ஆம் நூற்றாண்டின் தமிழ் பிராமி எழுத்துக் கல்வெட்டுக்கள், தமிழ்நாட்டின் பழனி ஈரோடு, ஆதிச்சநல்லூர், மற்றும் இலங்கையின் அனுராதபுரம் போன்ற இடங்களில் கண்டுபிடிக்கப்பட்டுள்ளது.
வெண்கலக் காலத்திய சிந்து வெளி எழுத்துக்களுக்குப் பின்னர் இந்தியத் துணைக்கண்டத்தில் முதன்முதலாக அறிமுகமான எழுத்துமுறைகளில், கிமு 250-களில் அசோகரின் கல்வெட்டுக்களில் எழுதப்பட்ட பிராமி எழுத்துமுறை ஆகும்.
கிமு 2-ஆம் நூற்றாண்டு காலத்திய, உதயகிரி மற்றும் கந்தகிரி குகைகளில், கலிங்க மன்னர் காராவேலனால் நிறுவப்பட்ட ஹத்திகும்பா கல்வெட்டுகள், பிராமி எழுத்தில் 17 வரிகள் கொண்டது.
கிபி முதல் ஆயிரமாண்டிற்குப் பின்னர் பாறை, தூண், சமணர் படுகைகள் மற்றும் குடைவரை சுவர்களில் கல்வெட்டுகள் மற்றும் செப்புப் பட்டயங்கள் அதிகம் கண்டறியப்பட்டது.
தென்னிந்தியாவில் சமணர்களின் தமிழ் பிராமி, பட்டிபிரோலு எழுத்து முறையிலும் கடம்ப எழுத்துமுறையிலும் பொறித்த கல்வெட்டுக்கள் கண்டறியப்பட்டுள்ளன.
மேலும் பழனி கொடுமணல் மற்றும் ஆதிச்சநல்லூரில் கிமு 500 ஆண்டுகளுக்கு முந்தைய பண்டைய தமிழ் பிராமி கல்வெட்டுக்கள் கண்டறியப்பட்டுள்ளது.
கிபி 1-ஆம் நூற்றாண்டு முதல் பட்டிபிரோலு மற்றும் கடம்பர் எழுத்துமுறைகளிலிருந்து கன்னடம் மற்றும் தெலுங்கு எழுத்துமுறைகள் உருவானது.
பாப் ஷாலினி என பிரபலமாக அழைக்கப்படும் ஷாலினி சிங் , இந்தியாவிலுள்ள தமிழ்நாட்டின் பாடகர் ஆவார். ஷாலினி என்ற ஒரு இசைட்தொகுப்பை அவர்தனது பதின்மூன்றாம் வயதிலேயே வெளியிட்டார். அவர் இந்திய திரைப்படங்கள் மற்றும் இசைத் தொகுப்புகளுக்கான பல்வேறு இந்திய மொழிகளில் 5000 க்கும் மேற்பட்ட பாடல்களைப் பாடினார். ஏ. ஆர். ரகுமான் , ஹாரிஸ் ஜெயராஜ் , இளையராஜா , யுவன் ஷங்கர் ராஜா , வித்யாசாகர் மற்றும் பலரின் இசையில் பாடியுள்ளார்.
புனித ஏஞ்சல்ஸ் கான்வென்ட் பள்ளியில் முதல் வகுப்பில் படிக்கும்போது தூர்தர்ஷனுக்காக அவர் பாடினார். இது 1980 களில் லிட்டில் ஸ்டார்ஸ் பிரிவில் 10 நிமிட நிகழ்ச்சியாக இருந்தது. சென்னையில் உள்ள பிரையன் மற்றும் கிறிஸ்டின் பால் ஆகியோர் உள்ளிட்ட குழுமத்தின் ஒரு பகுதியாக அழைக்கப்பட்டார். இவரது ஐந்தாவது வயதில் முதல் ஜிங்கிளை பாட தாயன்பன் ஒரு வாய்ப்பு வழங்கினார்.
ஷாலின் ஒரு பாடகர், நடிகர், பதிவர் மற்றும் எழுத்தாளர் ஆவார். அவர் 1984 இல் பிறந்தார். அவர் தின்செல் ரங்கி தயாரிப்பு நிறுவனத்தின் முதன்மை அதிகாரி ஆவார். அவர் பாலாஜி என்பவரைத் திருமணம் செய்து கொண்டார், அவருக்கு ஆதித்யா என்கிற மகன் இருக்கிறார். தற்போது அவர் சென்னையில் வசிக்கிறார். அவரது கணவர் ஸ்வீடன் சார்ந்த நிறுவனத்தில் பொது மேலாளராகப் பணியாற்றுகிறார்.
தமிழ்நாட்டில் பிறந்தவர் ஷாலினி, இவருடைய பெற்றோரின் ஒரே மகளாவார் அதனால் அவர்களின் கவனத்தை முழுவதும் பெற்றார். இவர் புனித ஏஞ்சல்ஸ் கான்வெண்ட் பள்ளியில் படித்தார். மேலும் ஆல்பா முதல் ஒமேகா வரையிலான இசை பயிற்சியினை முடித்தார். இவர் தனது மூன்றாம் வயதுமுதல் பாடத்தொடங்கினார்.
செரின் ஷிரிங்கார் இவரது திரைப்பெயர் செரின் அல்லது ஷெரின் என்று அறியப்படுகிறது. இவர் வடிவழகியாக இருந்து பின்னர் நடிகையானவர். இவர் கன்னடம், தமிழ், மலையாளம், தெலுங்கு மொழிப் படங்களில் நடித்துள்ளார். இவர் தனது 16 வயதில் தர்ஷன் என்ற படத்தில் 2002 இல் அறிமுகமானார்.
எத்தியோப்பிய உயர்நில முயல் என்பது குழி முயல் மற்றும் முயல் குடும்பமான லெபோரிடேவிலுள்ள மிதமான அளவுள்ள பாலூட்டி இனம் ஆகும். இதன் முதுகுப்புற ரோமம் நரை நிறம், பழுப்பு வெள்ளை மற்றும் புள்ளிகள் மற்றும் கருப்பு கோடுகளுடன் காணப்படுகிறது. இதன் வயிற்றுப் பகுதி ரோமங்கள் சுத்த வெள்ளை நிறத்துடன் பஞ்சு போன்று காணப்படும். இது எத்தியோப்பியாவின் உயர்நில பகுதிகளில் மட்டுமே காணப்படுகிறது. சோவா, பலே மற்றும் ஆர்சி மாகாணங்களின் ஆஃப்ரோ ஆல்பைன் பகுதிகளில் இது காணப்படுகிறது. இது ஒரு தாவர உண்ணி ஆகும். இது பெரும்பாலும் முட்புதர் தரிசுநிலத்தின் புற்களை உண்கிறது. இது தீவாய்ப்பு கவலை குறைந்த இனம் என்று பட்டியலிடப்பட்டுள்ளது.
எத்தியோப்பிய உயர்நில முயலானது அபிசீனிய முயலைப் போலவே இருக்கும். அபிசீனிய முயல் நரைத்த நிறத்திலும் முதுகுத்தண்டின் நடுப்பகுதி வெள்ளி சாம்பல் நிறத்திலும் மற்றும் காதுகளின் நுனியில் சிறிய கருப்பு ஓரத்தையும் கொண்டிருக்கும். மேலும் எத்தியோப்பிய உயர்நில முயலானது ஆப்பிரிக்க சவானா முயலை போலவே இருக்கும். சவானா முயலின் முதுகுத்தண்டின் நடு புறமானது பழுப்பு நிறத்திலும் ஆங்காங்கே கருப்பு முடியுடனும் காணப்படும். அதே நேரத்தில் அவற்றின் காதுப் பகுதியின் நுனியில் கருப்பு நிறமானது குறைந்த அளவே இருக்கும். அதன் கழுத்தின் பின்புறம் பழுப்பு ஆரஞ்சு முதல் ஆரஞ்சு நிறம் வரையான நிறத்தில் காணப்படும். அந்த முயல் எத்தியோப்பிய பீடபூமியில் காணப்படுவதில்லை.
தமிழ்ப் பின்புலம் உடைய சுவிட்சர்லாந்து வாழ் மக்களை சுவிஸ் தமிழர்கள் எனலாம். சுவிட்சர்லாந்தில் வாழும் தமிழர்களில் பெரும்பாலோனோர் இலங்கையை பூர்விகமாக கொண்டவர்கள் ஆவார். இவர்கள் 1980ஆம் ஆண்டு மற்றும் 1990ஆம் ஆண்டு காலப்பகுதிகளில் இலங்கையில் நடந்த இனக்கலவர உள்நாட்டு யுத்தத்தின் காரணமாக இங்கு வந்து குடியேறியவர்கள் ஆவார்கள். சுவிஸில் 42,000 க்கும் மேற்பட்ட தமிழர்கள் வசிப்பதாக அதிகாரப்பூர்வமற்ற மதிப்பீடு ஒன்று தெரிவிக்கின்றது.
இங்கு வாழும் தமிழர்கள் சுவிஸ் நாட்டு மக்களுடன் நன்கு ஒருங்கிணைந்தவர்களாகவும் மற்றும் தங்களின் கடின உழைப்பினால் உயர்தவர்களாகவும் உள்ளார்கள். மற்றும் பல இளம் தமிழர்கள் பள்ளி கல்வியில் சிறப்பாக செயல்படுகிறார்கள் என்பது குறிப்பிடத்தக்கது. இங்கு வாழும் தமிழர்கள் மொழி, பண்பாடு, மதம் மற்றும் சாதி திருமணம் போன்றவற்றை இன்னும் கடைபிடித்து வருகின்றார்கள் அதனால் சுவிஸ் பண்பாடுடன் வேறுபட்டு காணப்படுகின்றார்கள்.
சுவிஸ் நாட்டில் சுமார் 42,000 தமிழர்கள் வசிக்கின்றார்கள், இதில் பெரும்பாலோர் இரட்டை குடியுரிமையுடனும் மற்றும் இரண்டாம் தலைமுறையினர் சுவிஸ் குடிமையுடன் வசித்து வருகின்றார்கள். அதில் பெரும்பாலோர் சுவிஸ் ஜெர்மன் மொழி பேசும் மாநிலங்களான பேர்ன், பேசெல் மற்றும் சூரிக்கு போன்ற நகரங்களில் அடர்த்தியாக வாழ்த்து வருகின்றார்கள்.
இங்குள்ள தமிழர்களில் பெரும்பாலோனோர் சைவ சமயத்தை பின்பற்றுபவர்களாகவும், குறிப்பிட்ட அளவினோர் கிறிஸ்தவத்தையும் மற்றும் குறைவான அளவினார் இசுலாம் சமயத்தையும் பின்பற்றுகிறார்கள். ஸ்ரீ சிவசுப்பிரமணியார் கோயில் என்பது சூரிக்கு நகரத்தில் அமைத்துள்ளது, இதுவே சுவிட்சர்லாந்ந்தில் மிக பிரபலமான மற்றும் மிகப்பெரிய சைவக்கோவில் ஆகும்.
சுவிட்சர்லாந்தில் உள்ள பெரும்பாலான தமிழ் கிறிஸ்தவர்கள் சுவிஸ் திருச்சபைகளில் ஒருங்கிணைந்தவர்கள் மற்றும் பெரும்பாலான தமிழ் கிறிஸ்தவர்கள் சூரிக்கு நகரத்தில் வாழ்கின்றனர்
2012 அக்டோபரில் நீர்ப்பறவையின் இசை வெளியீட்டிற்குப் பிறகு, சீனு ராமசாமி தனது அடுத்த படம் வாசன் விஷுவல் வென்ச்சர்ஸ் தயாரிப்பில் பெங்களூரு தமிழன் என்ற பெயரில் எடுக்கப்போவதாக அறிவித்தார். அதில் விமல் முன்னணி பாத்திரத்தில் நடிக்க இருப்பதாக அறிவித்தார். ஜனவரி 2013 இல், விஜய் சேதுபதியும் மற்றொரு முக்கிய கதாபாத்திரத்தில் நடிக்க இருப்பதாக சீனு ராமசாமி தெரிவித்தார். இந்தத் திரைப்படம் மதுரை மற்றும் கொடைக்கானல் அருகே தாண்டிகொடி அருகே மலைகளை அடிப்படையாக கொண்டு படமாக்கப் போவதாகவும் அறிவித்தார். தென்மேற்கு பருவகாற்று படப்பிடிப்பில் ஈடுபட்டிருக்கும் போது தமிழ்நாட்டின் உட்பகுதியான, கோடலங்காடு கிராமத்திற்கு அருகே உள்ள இடங்களில் அதிக நாட்களை செலவிட்டார். இப்படத்தின் கதை கருவினை எழுத்தாளர் எஸ். ராமகிருஷ்ணன் உருவாக்க, சீனு ராமசாமி திரைக்கதை மற்றும் உரையாடல்களை உருவாக்கினார்.
முதல் முறையாக இயக்குனர் சீனு ராமசாமி யுவன் ஷங்கர் ராஜாவுடன் இணைந்து இடம் பொருள் ஏவல் படத்தில் பணியாற்றியுள்ளார். பாடல் வரிகளை வைரமுத்து எழுதியுள்ளார், இவரும் யுவன் ஷங்கர் ராஜாவுடன் தொழில் வாழ்க்கையில் முதல் முறையாக இணைந்தார். இப்படத்தில் ஆறு பாடல்கள் இடம்பெற்றுள்ளன, மேலும் முழு படமும் படம்பிடித்த பிறகு பெரும்பாலான பாடல்கள் இயற்றப்பட்டன. இந்த இசை டிசம்பர் 18, 2014 அன்று சென்னையில் உள்ள சூரியன் பண்பலை வானொலி நிலையத்தில் வெளியிடப்பட்டது. இருப்பினும், இந்த பாடல்கள், வெளியீட்டுக்குப் பல நாட்களுக்கு முன்னரே இணையத்தில் கசிந்தன.
இடம், பொருள் ஏவல் சீனு ராமசாமி இயக்கத்தில் என். லிங்குசாமியின் தயாரிப்பில் வெளிவரவிருக்கும் இந்திய தமிழ் திரைப்படமாகும். இத்திரைப்படத்தில் விஜய் சேதுபதி மற்றும் விஷ்ணு, நந்திதா ஸ்வேதா மற்றும் ஐஸ்வர்யா ராஜேஷ் ஆகியோர் முன்னணி கதாபாத்திரத்தில் நடிக்கின்றனர். இப்படத்திற்கு யுவன்சங்கர் ராஜா இசையமைக்கிறார்.
ஏப்ரல் 2014 இல் 30-35 நாட்கள் படப்பிடிப்பு முடிந்தது. திருப்பதி பிரதர்ஸ் நிறுவனத்தின் நிதி நெருக்கடியின் விளைவாக இந்தப் படம் இன்னும் முடிக்கப்படவில்லை.
ஆட்டமிழப்பு அல்லது வீழ்த்தல் என்பது துடுப்பாட்டத்தில் ஒரு அணியினர் தங்கள் எதிரணியைச் சேர்ந்த ஒரு மட்டையாளரை ஆட்டமிழக்கச் செய்து அவரை களத்தில் இருந்து வெளியேற்றுவதைக் குறிக்கும். ஒரு மட்டையாளர் ஆட்டமிழந்த பிறகு அவரது அணியில் மீதமுள்ள வீரருள் ஒருவர் களமிறங்கி விளையாடுவார். இறுதியாக ஒரு அணி தனது 11 வீரர்களில் 10 வீரர்களை இழந்த பிறகு அதன் ஆட்டப்பகுதி முடிவுக்கு வரும். இது அனைத்திழப்பு என்று அழைக்கப்படுகிறது.
ஒருவேளை முறையாக வீசப்படும் பந்தை மட்டையாளர் தன் மட்டையில் அடிக்கும் முன்பு அவரது கால் அல்லது உடலின் பிற பகுதியில் பட்டால் அது இலக்கு வீச்சைத் தடுத்தது போல் கருதப்படும். எனவே மட்டையாளர் ஆட்டமிழந்து வெளியேறுவார். எனினும் அந்த பந்து இலக்கில் படாமல் விலகிச் சென்றிருந்தால் இந்த விதி பொருந்தாது. இதுதவிர இந்த ஆட்டமிழப்பைக் கணிக்க மேலும் பல்வேறு அளவுகோல்கள் உள்ளன.
ஒருவேளை பந்துவீச்சாளர் முறையாக வீசிய பந்து நேரடியாகச் சென்று இலக்கைத் தாக்கினால் மட்டையாளர் ஆட்டமிழந்து வெளியேறுவார். அவ்வாறு நேரடியாக இல்லாமல் மட்டையாளரின் மட்டை அல்லது உடலில் பட்டு இலக்கைத் தாக்கினாலும் இந்த விதி பொருந்தும். எனினும் பந்து எதிரணி வீரர் ஒருவரின் கையில் பட்டு இலக்கைத் தாக்கும் போது மட்டையாளர் தன் எல்லைக்கோட்டிற்குள் இருந்தால் அவர் ஆட்டமிழக்க மாட்டார்.
பொதுவாக பிடிபடுதல், இலக்கு வீச்சு, ஓட்ட வீழ்த்தல், முன்னங்கால் இடைமறிப்பு மற்றும் இழப்புத் தாக்குதல் ஆகிய முறைகளின் மூலம் மட்டையாளரை வீழ்த்த இயலும். எனினும் வீசப்படும் பந்து பிழை வீச்சுாக இருந்தால் ஓட்ட வீழ்த்தல் தவிர மற்ற முறைகளில் ஒரு மட்டையாளரை வீழ்த்த இயலாது.
ஒருவேளை முறையான வீசப்படும் பந்தை மட்டையாடுபவர் தன் மட்டையால் அடித்த பிறகு, அந்தப் பந்து நிலத்தைத் தொடும் முன்பு எதிரணி வீரர்களுள் ஒருவர் பிடித்துவிட்டால் மட்டையாடுபவர் ஆட்டமிழந்து வெளியேறுவார்.
இந்தியாவில் பெண்ணைச் சுற்றியிருந்த கேள்விகளுக்கு அவரது கவலைகள், வரலாற்று ரீதியாக புதிய மற்றும் மாற்று வழிமுறைகளுக்கு பெரிதும் உதவியது, தலித் குரல்கள் மற்றும் முன்னோக்குகள் அரசியல் மீது புறக்கணிக்கப்பட்ட ஒரு இந்துத்துவ தேசத்தின் குருட்டுப் புள்ளிகளை அம்பலப்படுத்தியது இந்திய வரலாற்றின் சூழல். அம்பேத்காரின் நவீன தேசத்தை உருவாக்குவதில் தனது பங்கை அவர் வலியுறுத்தினார், விளிம்புகளிலிருந்து வரும் குரல், அரசியல் போட்டியிடுதல் மற்றும் பேச்சுவார்த்தைகளுக்குத் திறந்த வெளிப்படையான இடைவெளியைத் திறந்து விட்டது, அது விரைவில் பொதுமக்களின் விவாதத்திலும் ,பொருளாதார வளர்ச்சியின் சொல்லாடல்களாலும் மற்றும் உலகமயமாதல் போன்றவற்றாலும் இயலுமென எண்ணியிருந்தார். மேட்னெஸ் ஆஃப் மனு என்பது இவரின் கடைசி நூல் ஆகும்
அவர் அம்பேத்கரின் பங்கை பெண்களின் இயக்கத்தில் மையப்படுத்தி, பிராமணக் கோட்பாட்டிற்கு எதிரான அவரது கருத்தியல் போராட்டத்தை முன்வைத்ததன் மூலம், சாதி அமைப்பு எவ்வாறு பெண்களுக்கு எதிரான வன்முறைகளை வகுத்துள்ளது என்பதையும் இவர் உணர்த்தினார். தேசிய நினைவக காப்பகங்களை உருவாக்கும் மொழிபெயர்ப்பு திட்டங்களின் மூலமும், பொதுமக்கள் கவனத்திற்கு கொண்டு வருவதன் மூலமும், மாற்று வரலாற்று எழுத்துக்களில் அவரது குறிப்பிட்ட கவனம் அறிவு மற்றும் கலாச்சார நடைமுறையில் உள்ளூர் மற்றும் வாய்ந்த மரபுகளுக்கு புதிய வாழ்க்கையை அளித்துள்ளது. 2013 ஜூலை 13 அன்று புற்றுநோய் காரணமாக அவர் இறந்தார்.
ஷர்மிளா ரீஜ் இவர் ஒரு இந்திய சமூகவியல், பெண்ணியம் சார்ந்து எழுதிய எழுத்தாளர் மற்றும் அறிஞர் ஆவார் இவரின் "ரைட்டிங் காஸ்ட்,ரைட்டிங் ஜென்டர்" என்ற நூல் குறிப்பிடத்தக்கதாகும். புனே பல்கலைக்கழகத்தில் 1991இல் சேரும் முன்னர் இவர் கிரந்த்ஜியோதி சாவித்ரிபாய் புலே மகளிர் ஆய்வு மையத்தை நடத்தி வந்தார். 2006இல் சென்னை வளர்ச்சி ஆராய்ச்சி நிறுவனம் வளர்ச்சிப் படிப்புகளுக்கு புகழ் பெற்ற "மால்கம் ஆதிசிஷேய்யா விருது பெற்றார்.
இந்தியாவில் தலித் இலக்கியத்திற்கான முன்னணி பெண்ணிய அறிஞர்களில் ஒருவராக ரீஜே அறியப்படுகிறார். வகுப்பு, சாதி, மதம் மற்றும் மாந்த பாலுணர்வியல் போன்ற வினாக்களுக்கு இந்தியாவில் பெண்ணியவாதம் மூலம் விவாதங்களைத் முன்னெடுத்தது முக்கியமானது. , இந்தியாவில் விமர்சன ரீதியான கல்வி சீர்திருத்தத்திற்கு ரீஜேயின் அர்ப்பணிப்பு ஒரு சாட்சியமாக இருந்து வருகிறது.
பெர்கோவ் வினையின் வினை வழிமுறையில் கார்பனைல் கார்பனில் ஓர் அணுக்கரு நாட்ட கூட்டு வினை நிகழ்ந்து ஓர் இருமுனை அயனி இடைநிலை உருவாகிறது. இவ்வயனி ஆலைடை இழந்து மறுசீராக்கல் அடைவதன் மூலம் நேர்மின் அயனி இனமாக மாறுகிறது. இந்நேர்மின் அயனி இரண்டாவது அணுக்கரு நாட்ட இடப்பெயர்ச்சி வினையின் மூலம் ஆல்க்கைல் நீக்கமடைகிறது. இப்படிநிலையில் பாசுப்பைட்டு ஆல்காக்சைடு பதிலிகளில் ஒன்றை ஆலைடு எதிர் மின்னயனி தாக்கி ஓர் ஈனால் பாசுபேட்டு உருவாகிறது . . . , , . , . . . .; 1972; 94 1623–28;
இவ்வினையுடன் தொடர்புடைய மைக்கேலிசு-அர்புசோவ் வினையிலும் இதே வினைபடு பொருள்கள் வினைபுரிந்து ஒரு பீட்டா-கீட்டோ பாசுபோனேட்டைத் தருகின்றன. ஆல்க்கீன்கள் தயாரிக்கும் ஓர்னர்-வேட்சுவொர்த்-எம்மான்சு வினையில் இவ்விளைபொருள் ஒரு முக்கியமான வினைப்பொருள் ஆகும். இதனடிப்படையில் நோக்கினால் இவ்வினை பெர்கோவ் வினையினுடைய பக்க வினையாகக் கருதப்படுகிறது.
ஒரு புதிய பூச்சி விரட்டியை தயாரிப்பதற்கு பெர்கோவ் வினையை பயன்படுத்தப்படுகிறது. இதற்கு எக்சாகுளோரோ அசிட்டோனும் டிரையெத்தில் பாசுப்பைட்டும் அடிப்படையாகும். இவை பியூரானுடன் கார சோடியம் 2,2,2-டிரைபுளோர்யீத்தாக்சைடின் செயல்பாட்டுடன் இரண்டாம்நிலை வளையக்கூட்டு வினையில் பங்கேற்கின்றன.
பெர்கோவ் வினை என்பது ஒரு டிரை ஆல்க்கைல்பாசுப்பைட்டு எசுத்தர் ஓர் ஆலோகீட்டோனுடன் வினைபுரிந்து ஒரு டை ஆல்க்கைல் வினைல் பாசுபேட்டாகவும் ஓர் ஆல்க்கைல் ஆலைடாகவும் உருவாகும் கரிம வேதியியல் வினையாகும் .
தர்சினி சிவலிங்கம் என்பவர் இலங்கைத் தமிழ் வலைப்பந்தாட்ட வீராங்கனையும், இலங்கை வலைப்பந்தாட்ட அணியின் முன்னாள் தலைவரும் ஆவார். 2009 ஆம் ஆண்டு முதல் இவர் இலங்கை தேசிய வலைப்பந்தாட்ட அணியில் இணைந்து பன்னாட்டுப் போட்டிகளில் விளையாடி வருகிறார். அவர் வழக்கத்திற்கு மாறான உயரமானவர் என்பதால், வலைப்பந்தாட்ட வரலாற்றில் சிறந்த விளையாட்டு வீராங்கனையாகக் கருதப்படுகிறார். இவர் உலகின் மிக உயரமான வலைப்பந்தாட்ட வீரராக கருதப்படுகிறார். 2019 சூலையில், இங்கிலாந்து, லிவர்பூல் நகரில் 2019 உலக வலைப்பந்தாட்டக் கிண்ணத்திற்காக நடைபெற்ற போட்டிகளில் பங்குபற்றி, உலகின் மிகச்சிறந்த கோல் போடுபவராக அறிவிக்கப்பட்டார். இலங்கைக்காக இவர் பன்னாட்டளவில் 100வது தடவையாக விளையாடினார்.
2011 உலக வலைப்பாந்தாட்டப் போட்டிகளில் இலங்கை முதல் சுற்றிலேயே வெளியேறினாலும், தர்சினி மிகச் சிறந்த கோல் போடுபவராக அறிவிக்கப்பட்டார். இலங்கையில் தமிழ் அரசியல் நிலைமைகளினால் இவர் இலங்கை தேசிய அணியில் இருந்து 2014 ஆம் ஆண்டில் விலக்கப்பட்டார். திலகா ஜினதாச மீன்டும் பயிற்சியாளராக நியமிக்கப்பட்ட போது தர்சினி மீண்டும் இலங்கை அணியில் சேர்த்துக்கொள்ளப்பட்டார்.
தர்சினி யாழ்ப்பாணம், புன்னாலைக்கட்டுவன் என்ற ஊரில் ஆறு பிள்ளைகளைக் கொண்ட குடும்பத்தில் ஐந்தாவதாகப் பிறந்தார். இவரது அசாதாரணமான உயரம் காரணமாக சிறு வயதில் பல இன்னல்களை எதிர்கொண்டார். தர்சினி மட்டக்களப்பு, கிழக்குப் பல்கலைக்கழகத்தில் உயர்கல்வி கற்று பொருளியலில் இளங்கலைப் பட்டம் பெற்றார்.
2017 ஆம் ஆண்டில் ஆத்திரேலியாவில் சிட்டி வெசுட் பால்க்கன்சு வலைப்பந்தாட்ட அணியில் சேர்ந்து விளையாட சந்தர்ப்பம் கிடைத்தது. வெளிநாட்டு அணியொன்றில் விளையாடிய ஒரேயொரு இலங்கை வலைப்பந்தாட்ட வீரர் இவரே ஆவார்.
தர்ஜினி செலான் வங்கியில் வங்கியாளராக சேர்ந்து பணியாற்றினார். அங்கு பணியாற்றும் போது வணிக வலைப்பந்தாட்ட அணியில் சேர்ந்து விளையாடினார்.
பூவே உனக்காக" படப்பிடிப்பின் போது இவருக்கு இடுப்பு மற்றும் முதுகு வலி ஏற்பட்டது 1996இல் இவருக்கு முள்ளந்தண்டு வட அறுவை சிகிச்சை அப்போலோ மருத்துவமனையில் நடந்தது. அறுவை சிகிச்சை தோல்வியடைந்தது மற்றும் அறுவை சிகிச்சையினால் ஏற்பட்ட காயத்தில் நோய்த்தொற்று ஏற்பட்டதை மருத்துவர்கள் கண்டுபிடித்தனர். மேலும் அறுவை சிகிச்சைக்குப் பிறகு, விஜி தற்காலிக பக்கவாதத்தால் பாதிக்கப்பட்டார். அப்போலோ மருத்துவமனைகளுக்கு எதிராக ஒரு வழக்கை அவர் தாக்கல் செய்தார் , மருத்துவமனை நிர்வாகம் இவருக்கு ரூ .30,000த்தை திரும்ப வழங்கியது. விஜி ஒரு சரியான அறுவை சிகிச்சைக்குப் பிறகு மீண்டும் தனது பழைய நிலைக்குத் திரும்பினார் 2000 இல் மீண்டும் சிம்மாசனம் என்றத் திரைப்படத்தின் மூலம் நடிக்க ஆரம்பித்தார். விஜியை பல படங்களில் நடிக்க வைத்த நடிகர் விஜயகாந்த் இப்படத்தில் நடிக்க வாய்ப்பு அளித்த்தார், மேலும் தனது அடுத்த படமான வாஞ்சிநாதன் படத்தில் அவருக்கு ஒரு பாத்திரத்தை வழங்குவதாக உறுதியளித்திருந்தார், ஆனால் "சிம்மாசனம்" இறுதியில் அவரது கடைசி படமானது.
2000 நவம்பர் 27 அன்று சென்னையில் தனது வீட்டிலேயே விஜி தற்கொலை செய்து கொண்டார். அவரது தற்கொலைக்கு காரணமென ஏற்கனவே திருமணம் செய்து கொண்டஇயக்குநர் ஏ.ஆர். ரமேஷ் என்பவரை குற்றம் சாட்டினர். ரமேஷ் அவரைத் திருமணம் செய்துகொள்வதாக வாக்குறுதி அளித்தார், ஆனால் பின்னர் மறுத்துவிட்டார் மற்றும் இறப்பதற்கு மூன்று நாட்களுக்கு முன்பு ரமேஷ் விஜியை ஒரு விழாவில் சந்தித்தார் என தி இந்து நாளிதழ் எழுதியது. ரமேஷ், அவரது மனைவி ஏ. ஆர். சுமதி மற்றும் அவரது நண்பர் சின்னசாமி ஆகியோர் விஜியின் தற்கொலையை தூண்டியதாக காரணம் காட்டி மகிலா நீதிமன்றம் தீர்ப்பளித்தது.